Perttu

Perttu on suomalainen miehen etunimi ja sukunimi.

Historiaa
Perttu on lyhentymä kreikkalais-latinalaisesta nimestä Bartolomeus, joka puolestaan tulee aramealaisesta nimestä Bar Tolmai, 'Ptolemaioksen poika'. Hyvin samankaltainen nimi Pertti on kuitenkin eri kantaa.

Suomessa Perttu on ollut käytössä etunimenä 1800-luvulta lähtien, ja 1900-luvun lopulla se yleistyi hieman. Nimen vanhoja muunnelmia ovat Pertteli, Perttuli ja Pärttyli.

Digi- ja väestötietoviraston tietojen mukaan vuoden 2019 loppuun mennessä 3 258 miestä on saanut nimekseen Perttu.

Nimipäivä
Pertun nimipäivä on 24. elokuuta, joka on vanhastaan apostoli Bartolomeuksen muistopäivä. Nykyisessä muodossaan nimi on ollut almanakassa vuodesta 1929. 

Pertun päivää vietetään Suomessa paikallisena juhlapäivänä muun muassa Pertunmaalla ja Ypäjällä. Pertunmaan kunnanjohtaja kutsui Pertun päivänä 2004 kaikki Suomen Pertut nimipäiväkahville, ja samalla tehtiin samannimisten henkilöiden joukkokokoontumisen maailmanennätys: 297 henkilöä, joiden ensimmäinen etunimi on Perttu.

Historiassa Pertun eli aikaisemmin Pärttylin päivään liittyy Pariisissa 24. elokuuta 1572 tapahtunut pärttylinyön verilöyly.

Tunnettuja Perttuja

Perttu etunimenä
 Perttu Haapanen, taidemusiikin säveltäjä
 Perttu Hautala, pesäpalloilija
 Perttu Heimolainen, eversti
 Perttu Hemminki, Tenho Liiteri, radion huumoriohjelmien toimittaja
 Perttu Hietanen, säveltäjä
 Perttu Hynönen, jääkiekkoilija
 Perttu Hyvärinen, maastohiihtäjä
 Perttu Häkkinen, muusikko ja toimittaja
 Perttu Hämäläinen, Aalto-yliopiston professori
 Perttu Immonen, psykologi, historiantutkija ja tietokirjailija
 Perttu Jussila, keilaaja
 Perttu Kauppinen, päätoimittaja
 Perttu Kiesilä, jääkiekkoilija
 Perttu Kivilaakso, Apocalyptica yhtyeen sellisti
 Perttu Korhonen, seiväshyppääjä
 Perttu Laakso, kemisti
 Perttu Leppä, elokuvaohjaaja
 Perttu Lindgren, jääkiekkoilija
 Perttu Mentula, sisustusarkkitehti, huonekalujen ja tekstiilien muotoilija
 Perttu Mäkelä, DJPP, hip hop -DJ ja musiikkituottaja
 Perttu Nousiainen, yrittäjä ja poliitikko, Nuorisosäätiön hallituksen ent. puheenjohtaja
 Perttu Näsänen, taidemaalari
 Perttu Palo, pohjalainen talonpoika ja nuijapäällikkö nuijasodassa
 Perttu Permi, kemisti ja rakennetutkimuksen professori
 Perttu Pertamo, jääkäri
 Perttu Pesä, näyttelijä
 Perttu Puranen, kenttäratsastaja
 Perttu Pölönen, futuristi, keksijä, puhuja, tietokirjailija, kolumnisti ja säveltäjä
 Perttu Rastas, video- ja mediataiteen kuraattori, tuottaja, organisoija ja asiantuntija
 Perttu Reponen, yhdistetyn hiihtäjä
 Perttu Ruuska, pesäpalloilija
 Perttu Saksa, valokuvaaja
 Perttu Salmi, koripalloilija 
 Perttu Sirviö, Suomen Big Brotherin 1. tuotantokauden (2005) voittaja
 Perttu Vartiainen, Joensuun yliopiston rehtori, aluemaantieteen professori

Perttu sukunimenä 
 Arvi Perttu (s. 1961),  kirjailija ja suomentaja
 Atte Perttu (s. 1990), koripalloilija
 Pekka Perttu (1917–1992), vienankarjalainen kirjailija
 Tapani Perttu (1940–2018), laulaja ja näyttelijä
 Tyyne Perttu (1918–1975), neuvostoliittolainen kaunokirjallisuuden suomentaja

Kuvitteellisia Perttuja
 Perttu, Astrid Lindgrenin teoksessa Veljeni, Leijonamieli
 Perttu, Birgitta Stenbergin Perttu -kirjasarjan päähenkilö
 Perttu, animaatiosarjassa Kaarlo ja Perttu

Lähteet

Kirjallisuus

Viitteet

Etunimet